**Taushetserklæring - forskningsprosjekter - for studenter som deltar i et forskningsprosjekt i VID vitenskapelige høgskole**

Prosjekttittel ....................................................................................................................................

Prosjektleder/seksjon .........................................................................................................................

Prosjektmedarbeidere .......................................................................................................................

............................................................................................................................................................

...........................................................................................................................................................

VID kan opptre både som databehandlingsansvarlig og forskningsinstitusjon relatert til bruk og oppbevaring av informasjon, både om enkeltpersoner og andre forhold. Innsamling, forvaltning og bruk av slik informasjon er underlagt spesielle prosjekter, konsesjoner, tillatelser, samtykke eller avtaler som skal være kjent av de involverte. Som regel skal arbeid eller forskning være søkt og godkjent av en regional komité for medisinsk og helsefaglig forskningsetikk eller av Norsk Senter for Datatjenester som er høgskolens personvernombud. Det er din plikt å sette deg inn i de reglene som gjelder for deg og ditt prosjekt. Denne erklæringen om taushet er hjemlet i følgende lover:

**Universitets- og høyskoleloven §4-6. Studentenes taushetsplikt:**

En student som i studiesammenheng får kjennskap til noens personlige forhold, har taushetsplikt etter de regler som gjelder for yrkesutøvere på vedkommende livsområde. Institusjonen skal utarbeide taushetsplikterklæring som må underskrives av de studenter dette er aktuelt for.

**Helsepersonelloven §21. Hovedregel om taushetsplikt:**

Helsepersonell skal hindre at andre får adgang eller kjennskap til opplysninger om folks legems- eller sykdomsforhold eller andre personlige forhold som de får vite om i egenskap av å være helsepersonell. (§21) Helsepersonell er personell med autorisasjon eller lisens, personell i helsetjenesten eller i apotek som yter helsehjelp, elever og studenter som yter helsehjelp. (§3)

Samarbeidende personell og personer som bistår med elektronisk bearbeiding av taushetsbelagte opplysninger har samme taushetsplikt som helsepersonell. (§ 25) Taushetsplikten gjelder tilsvarende for personell i pasientadministrasjon. (§ 26)

**Forvaltningsloven § 13. (taushetsplikt):**

Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om:

1. noens personlige forhold, eller
2. tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.

**Forvaltningsloven,** **§ 13 e. (forskeres taushetsplikt):**

Enhver som utfører tjeneste eller arbeid i forbindelse med en forskningsoppgave som et forvaltningsorgan har støttet, godkjent eller gitt opplysninger undergitt taushetsplikt til, plikter å hindre at andre får adgang eller kjennskap til:

1. opplysninger undergitt taushetsplikt som forskeren får fra et forvaltningsorgan,
2. opplysninger som i forbindelse med forskningsarbeidet er mottatt fra private under taushetsløfte, og
3. opplysninger som gjelder personer som står i et avhengighetsforhold til den instans (skole, sykehus, anstalt, bedrift, offentlig myndighet m.m.) som har formidlet deres kontakt med forskeren

**Spesialisthelsetjenesteloven § 6-1.Taushetsplikt:**

Enhver som utfører tjeneste eller arbeid for helseinstitusjon som omfattes av denne loven, har taushetsplikt etter forvaltningsloven §§ 13 til 13e. Taushetsplikten gjelder også pasientens fødested, fødselsdato, personnummer, statsborgerforhold, sivilstand, yrke, bopel og arbeidssted. Opplysning om pasientens oppholdssted kan likevel gis når det er klart at det ikke vil skade tilliten til helseinstitusjonen.

**Straffeloven, § 209. Brudd på taushetsplikt:**

Den som forsettlig eller grovt uaktsomt krenker taushetsplikt som i henhold til lovbestemmelse

eller gyldig instruks følger av hans tjeneste eller arbeid for statlig eller kommunalt organ, straffes med bøter eller med fengsel inntil 1 år. Begår han taushetsbrudd i den hensikt å tilvende seg eller andre en uberettiget vinning eller utnytter han i slik hensikt på annen måte opplysninger som er belagt med taushetsplikt, kan fengsel inntil 3 år anvendes. Denne bestemmelse rammer også taushetsbrudd m.m. etter at vedkommende har avsluttet tjenesten eller arbeidet.

**Taushetsplikten gjelder til enhver tid (også i fritid, etter at oppdraget er avsluttet, opphørt eller lignende)**.

Undertegnede har fått tilgang til opplysninger om forskningsprosjektet til bruk i: ………(forskningsprosjekt eller oppgave) i henhold til avtale inngått. (dato)

Undertegnede forplikter seg til ikke å bruke, utlevere eller på annen måte tilgjengeliggjøre

opplysninger som vedkommende i denne forbindelse får kjennskap til, hva gjelder personlige

forhold, forsknings-, bedrifts- eller forretningshemmeligheter til andre, og heller ikke

selv å bruke kunnskapen i egen framtidig virksomhet.

Undertegnede har lest og forstått taushetserklæringen og forplikter seg til å overholde den.

Undertegnede er dessuten innforstått at brudd på taushetsplikten kan medføre straffeansvar og

eventuell avskjed fra stilling/engasjement.

............................................................................................................................................................. Sted/dato/signatur

 Oppbevares hos prosjektleder